ภาพยืนยัน เขตรักษาพันธุ์สัตว์ป่าสลักพระ สมบูรณ์เก้งกวางช้างหมีเพียบ
เครดิตภาพ นายไพฑูรย์ อินทบุตร หัวหน้าเขตรักษาพันธุ์สัตว์ป่าสลักพระ,เปิดภาพจากกล้องดักถ่าย ในเขตรักษาพันธุ์สัตว์ป่าสลักพระ เผยให้เห็นมีสัตว์ป่าสมบูรณ์ขึ้น ทั้ง เสือโคร่ง เก้ง กวาง ชะนี ลิง กระรอก ชะมด เม่น เป็นต้น,เมื่อวันที่ 8 มิ.ย.2560 ผู้สื่อข่าวรายงานว่า ได้มีการเผยภาพจากกล้องดักถ่าย ที่ตั้งไว้ในป่าของเขตรักษาพันธุ์สัตว์ป่าสลักพระ จังหวัดกาญจนบุรี (ทุ่งสลักพระ) เดิมเขตรักษาพันธุ์สัตว์ป่าสลักพระ ประกอบด้วยสภาพป่าที่อุดมสมบูรณ์ผสมกันหลายชนิด และมีแหล่งน้ำที่สำคัญหลายสาย มีดินโป่ง อุดมสมบูรณ์ไปด้วยธาตุอาหารต่างๆ ตลอดจนไม้ยืนต้น ที่เป็นพืชอาหารสัตว์ป่าหลายชนิด ทำให้สัตว์ป่าอยู่อาศัยชุกชุมมาก ต่อมาเมื่อความเจริญเข้ามาสู่พื้นที่โดยรอบเขตรักษาพันธุ์สัตว์ป่าสลักพระ จึงทำให้สัตว์ป่าหลายชนิดที่สำคัญถูกลักลอบล่าล้มตายไปบ้าง บางส่วนก็พากันอพยพหลบหนีไปอาศัยในแหล่งที่ปลอดภัย ตามกำลังความสามารถของสัตว์ ทำให้สัตว์ป่าในบริเวณรอบๆ แนวเขตมีปริมาณน้อยลง ที่พบร่องรอยอยู่บ้างก็มี ช้าง เสือโคร่ง หมี กระทิง วัวแดง กวาง เก้ง หมูป่า หมาป่า ชะมด ลิง เม่น ชะนี กระรอก ฯลฯ ,จากภาพล่าสุด พบว่ามีสัตว์ป่าหลายชนิดอยู่อาศัย ชี้ถึงความอุดมสมบูรณ์ของป่าที่มีสัตว์ป่าเพิ่มมากขึ้น ทั้งนี้ เขตรักษาพันธ์ุสัตว์ป่าสลักพระ ได้มีกฎเกณฑ์ที่เข้มงวดมากกว่าอุทยานแห่งชาติในการที่จะเปิดรับนักท่องเที่ยว เพื่อการรบกวนสัตว์ป่าน้อยที่สุด ดังนั้นจะเปิดต้อนรับเฉพาะเพื่อการทำวิจัยหรือเพื่อการศึกษา หรือการทำงานแบบอาสาสมัครเท่านั้น
เปิดภาพจากกล้องดักถ่าย ในเขตรักษาพันธุ์สัตว์ป่าสลักพระ เผยให้เห็นมีสัตว์ป่าสมบูรณ์ขึ้น ทั้ง เสือโคร่ง เก้ง กวาง ชะนี ลิง กระรอก ชะมด เม่น เป็นต้น
สัตว์ป่า,เขตรักษาพันธุ์สัตว์ป่าสลักพระ,กาญจนบุรี,ป่าอุดมสมบูรณ์,กล้องดักถ่าย,ข่าวทั่วไป